b'\n_START_ARTICLE_\nSlaget ved Gumbinnen\n_START_SECTION_\nBakgrunn\n_START_PARAGRAPH_\nSom ved Stallup\xc3\xb6nen var den tyske strategien defensiv, og hadde prim\xc3\xa6rt til hensikt \xc3\xa5 hindre at russerne tok \xc3\x98st-Preussen og byen K\xc3\xb6nigsberg. Ved Stallup\xc3\xb6nen hadde et av de tre tyske arm\xc3\xa9korpsene innen den tyske 8. arm\xc3\xa9 m\xc3\xb8tt en st\xc3\xb8rre russisk styrke og sl\xc3\xa5tt denne tilbake, og trukket seg tilbake i henhold til den st\xc3\xa5ende ordren til Gumbinnen i posisjoner sammen med hele 8. arme under ledelse av Maximilian von Prittwitz. Kommandantene for de tyske korpsene var Hermann von Fran\xc3\xa7ois, August von Mackensen og Otto von Below. Tilsammen utgjorde dette rundt 150 000 mann, mens den russiske 1. arm\xc3\xa9 under ledelse av Paul von Rennenkampf var langt st\xc3\xb8rre, rundt 200\xc2\xa0000 mann, inkludert styrkene i 2. arm\xc3\xa9 under ledelse av Alexander Samsonov.'